CATEGORII PERSOANE JURIDICE CARE POT FACE SPONSORIZĂRI

GHID FISCAL

1. **PERSOANE JURIDICE PLĂTITOARE DE IMPOZIT PE PROFIT *– până la 0,75% sau 20% conform normelor din Codul fiscal prezentate mai jos***

Companiile (contribuabili persoane juridice plătitoare de impozit pe profit) au posibilitatea de a direcţiona/acorda fără costuri suplimentare fonduri/bunuri/servicii prin acţiuni de sponsorizare, acte de mecenat precum şi pentru burse private. Aceste fonduri/bunuri direcţionate/acordate nu reprezintă o cheltuială suplimentară pentru companie dacă apelează la o facilitate fiscală prevăzută în Codul fiscal, Titlul II, Cap. II, la articolul 25 (punctul 4), litera i).

Cheltuielile de sponsorizare şi/sau actele de mecenat precum şi pentru acordarea de burse private (fonduri financiare, bunuri sau servicii) se scad din impozitul pe profit datorat şi achitat la stat. Cu alte cuvinte, fondurile suportate pentru astfel de acţiuni diminuează ulterior şi direct sumele ce trebuie achitate statului în contul impozitul pe profit.

Condiţiile cumulative pentru a accesa această facilitate fiscală sunt:

* compania trebuie să fi plătitor de impozit pe profit;
* acţiunile trebuie justificate prin acte juridice (contracte) încheiate potrivit prevederilor legale;
* fondurile direcţionate trebuie să fie sub cea mai mică dintre limitele precizate mai jos:
* valoarea calculată prin aplicarea a 0,75% la cifra de afaceri; pentru situațiile în care reglementările contabile aplicabile nu definesc indicatorul cifra de afaceri, această limită se determină potrivit normelor din Codul fiscal;
* valoarea reprezentând 20% din impozitul pe profit datorat.

Sumele care nu sunt scăzute din impozitul pe profit, potrivit prevederilor Codului fiscal, se reportează în următorii 7 ani consecutivi. Recuperarea acestor sume se va efectua în ordinea înregistrării acestora, în aceleași condiții, la fiecare termen de plată a impozitului pe profit.

**EXEMPLU DE CALCUL – determinarea facilitaţii fiscale maxime:**

Cifră de afaceri (total venituri) = 200.000 lei

Cheltuieli totale = 160.000 lei, din care 600 lei cheltuieli de sponsorizare/mecenat/burse

Profitul brut impozabil = 200.000 –160.000 + 600 = 40.600 lei

Impozit pe profit = 40.600 lei x 16% = 6.496 lei

**Limite maxime ale facilitaţii fiscale:**

- 0,75% din cifra de afaceri = 1.500 lei

- 20% din impozitul pe profit datorat = 1.299 lei

Suma totală ce poate fi redirecționată este 1.299 lei.

**Regimul fiscal comparat:**

1. Compania acorda o sponsorizare de 600 lei

Cheltuieli de sponsorizare (600 lei) se scad din impozitul pe profit datorat (6.496 lei), rezultând un impozit pe profit de achitat de 5.896 lei. Efortul financiar total este de 6.496 lei = 600 lei + 5.896 lei

1. Compania NU acorda o sponsorizare de 600 lei

Cheltuieli totale sunt de 159.400 lei, profitul brut impozabil este 40.600 lei = 200.000 –159.400, astfel rezultă un impozit pe profit de achitat de 6.496 lei = 40.600 lei x 16%. Efortul financiar total este de 6.496 lei.

1. Concluzie: Impactul asupra cheltuielilor totale (fiscale şi de exploatare) este nul.

**Regimul contabil:**

I. Acţiuni de sponsorizare/mecenat cu mijloace financiare (bani)

- Acordarea de numerar:

6582 Donaţii acordate = 5311 - virament bancar:

1. Donaţii acordate = 5121
2. Acţiuni de sponsorizare/mecenat sub forma livrărilor de bunuri

* mijloace fixe - descărcarea de gestiune pe baza avizului de expediţie

% = 21xx valoarea de intrare

28xx amortizarea cumulată

6582 valoarea rămasă neamortizata

* bunurile materiale de natura stocurilor - descărcarea de gestiune pe baza avizului de expediţie

6582= 30xx, 345x, 371x la costul de achiziţie al stocurilor

* stornarea a adaosului comercial şi TVA-ului, dacă bunurile de naturastocurilor sunt mărfuri care sunt evidenţiate la preţul cu amănuntul

371x = % – în roşu

378x c/v adaos comercial – în roşu 4428 TVA neexigibila – în roşu

**IMPORTANT:**

Sponsorizarea trebuie să fie înregistrată în contabilitate în anul pentru care se face plata impozitului (anul anterior momentului platii efective a impozitului).

Companiile **au dreptul să acorde sponsorizări şi peste limitele menţionate mai sus, dar pentru suma ce depăşeşte limita indicată se plăteşte impozit pe profit.**

Dacă se încadrează în limitele de mai sus, sponsorizarea/mecenatul nu este considerată o livrare de bunuri, deci nu se colectează TVA aferenta.

Dacă pentru bunurile respective s-a exercitat dreptul de deducere a TVA la data achiziţiei şi nu au fost respectate cele două condiţii cumulative impuse de lege, livrarea bunurilor acordate drept sponsorizare este încadrată la operaţiuni asimilate livrărilor de bunuri şi suma care depăşeşte limita legală se considera baza de impozitare a TVA.

**II. MICROINTREPRINDERI *– până la 20% din impozitul datorat***

Codul fiscal prevede că microîntreprinderile care efectuează sponsorizări scad sumele aferente din impozitul pe veniturile microîntreprinderilor datorat pentru trimestrul în care au înregistrat cheltuielile respective. Conform articolului 56, Alin. (11), microîntreprinderile care efectuează sponsorizări, potrivit prevederilor Legii nr. 32/1994, cu modificările şi completările ulterioare, pentru susţinerea entităţilor nonprofit şi a unităţilor de cult, care la data încheierii contractului sunt înscrise în Registrul entităţilor/unităţilor de cult pentru care se acordă deduceri fiscale potrivit art. 25 alin. (4^1), precum şi microîntreprinderile care acordă burse elevilor şcolarizaţi în învăţământul profesional-dual în conformitate cu prevederile art. 25 alin. (4) lit. c) din Legea nr. 1/2011, cu modificările şi completările ulterioare, scad sumele aferente din impozitul pe veniturile microîntreprinderilor până la nivelul valorii reprezentând 20% din impozitul pe veniturile microîntreprinderilor datorat pentru trimestrul în care au înregistrat cheltuielile respective.

(12) Sumele care nu sunt scăzute potrivit prevederilor alin. (11) din impozitul pe veniturile microîntreprinderilor datorat se reportează în trimestrele următoare, pe o perioadă de 28 de trimestre consecutive. Scăderea acestor sume din impozitul pe veniturile microîntreprinderilor datorat, în următoarele 28 de trimestre consecutive, se efectuează în ordinea înregistrării acestora, în aceleași condiții, la fiecare termen de plată a impozitului pe veniturile microîntreprinderilor.

**III. PERSOANELE CARE DESFĂȘOARĂ ACTIVITĂȚI INDEPENDENTE ȘI DETERMINĂ ÎN SISTEM REAL VENITUL NET ANUAL *– până la 5% din baza impozabilă***

În ceea ce privește persoanele care desfășoară activități independente, Articolul 68 din Codul fiscal prevede la Alin. (5) faptul că următoarele cheltuieli sunt deductibile limitat:

a) cheltuielile de sponsorizare, mecenat, precum și pentru acordarea de burse private, efectuate conform legii, în limita unei cote de 5% din baza de calcul determinată conform alin. (6). Alin. (6) precizează că: baza de calcul se determină ca diferență între venitul brut și cheltuielile deductibile, altele decât cheltuielile de sponsorizare, mecenat, pentru acordarea de burse private, cheltuielile de protocol.

**ASPECTE JURIDICE:**

SPONSORIZAREA – reprezintă actul juridic prin care două persoane convin cu privire la transferul dreptului de proprietate asupra unor bunuri materiale sau mijloace financiare pentru susţinerea unor activităţi fără scop lucrativ desfăşurate de către beneficiarul sponsorizării.

DONAŢIA – este un contract prin care o persoană, donator, transmite, de regulă în mod gratuit şi irevocabil, dreptul de proprietate asupra unui bun către o altă persoană, donatar, care îl accepta şi nu implică existenţa unor beneficii. Donaţia este un act gratuit, unilateral, iar beneficiarul unei donaţii are obligaţia să folosească bunurile exclusiv în scopul declarat.

Contractul de donaţie trebuie autentificat la notar, sub sancţiunea nulităţii absolute.

**COD FISCAL:**

<https://static.anaf.ro/static/10/Anaf/legislatie/Cod_fiscal_norme_11022020.htm>